**Η δυνατότητα Επιλογής Ασφαλιστικής Κατηγορίας για το έτος 2022.**

**Εύα Λιλιοπούλου**

**Λογίστρια Φοροτεχνικός**

1. **Τα κύρια σημεία**

* Υπάρχουν έξι (6) κατηγορίες σταθερών ασφαλίστρων και η ειδική κατηγορία των «Νέων Ασφαλισμένων». Κάθε κατηγορία αντιστοιχεί σε ένα διαφορετικό ύψος συντάξιμων αποδοχών, με βάση τις οποίες καθορίζεται και το ύψος της μελλοντικής «ανταποδοτικής σύνταξης». Οι Ασφαλισμένοι, επιλέγουν ελεύθερα όποια κατηγορία θέλουν. Η επιλογή γίνεται κάθε έτος και κάθε φορά, αν θέλουμε, μπορούμε να αλλάζουμε κατηγορία.
* Η προθεσμία για υποβολή της αίτησής είναι έως και την **Δευτέρα 31/1/2022**, ηλεκτρονικά.
* Σε περίπτωση μη υποβολής αίτησης αλλαγής ασφαλιστικής κατηγορίας, παραμένει ενεργή η κατηγορία κατάταξης του προηγούμενου έτους.
* Η επιλογή ασφαλιστικής κατηγορίας από τον Ασφαλισμένο θα ισχύει δεσμευτικά για όλο το έτος 2022.
* Η επιλογή θα ενεργοποιηθεί κατά την έκδοση των εισφορών Ιανουαρίου 2021.
* Μέσω της ηλεκτρονικής υπηρεσίας <https://www.efka.gov.gr/el/asphalismenoi/me-misthotoi/epilogi-asfalistikis-katigorias> μπορείτε να επιλέξετε την ασφαλιστική κατηγορία κατάταξής σας για το έτος 2022.
* Οδηγίες ΕΦΚΑ : [Οδηγός Χρήσης για την Υπηρεσία Επιλογή Ασφαλιστικής Κατηγορίας](https://www.efka.gov.gr/sites/default/files/2021-03/%CE%9F%CE%B4%CE%B7%CE%B3%CF%8C%CF%82%20%CE%A7%CF%81%CE%AE%CF%83%CE%B7%CF%82%20%CE%B3%CE%B9%CE%B1%20%CF%84%CE%B7%CE%BD%20%CE%A5%CF%80%CE%B7%CF%81%CE%B5%CF%83%CE%AF%CE%B1%20%CE%95%CF%80%CE%B9%CE%BB%CE%BF%CE%B3%CE%AE%20%CE%91%CF%83%CF%86%CE%B1%CE%BB%CE%B9%CF%83%CF%84%CE%B9%CE%BA%CE%AE%CF%82%20%CE%9A%CE%B1%CF%84%CE%B7%CE%B3%CE%BF%CF%81%CE%AF%CE%B1%CF%82%20.pdf)

1. **Οι παράμετροι της επιλογής**

**Φορολογικό όφελος**

* Υπολογισμός της φορολογικής ωφέλειας σε περίπτωση επιλογής κατηγορίας ανώτερης της πρώτης
* Ως γνωστόν οι Ασφαλιστικές Εισφορές, εκπίπτουν, εφόσον καταβληθούν, από τα ακαθάριστα έσοδα του αγρότη.
* Η φορολογική ωφέλεια εξαρτάται από το ύψος του φορολογητέου εισοδήματος, με βάση την ισχύουσα κλίμακα φορολογίας.

**Είδη Συντάξεων**

* Εθνική σύνταξη: Το ποσό της σύνταξης που χρηματοδοτείται από τον Κρατικό Προϋπολογισμό.
* Ανταποδοτική σύνταξη: το ποσό της σύνταξης, που αντιστοιχεί στην καταβολή ασφαλιστικών εισφορών βάσει των συντάξιμων αποδοχών, του χρόνου ασφάλισης και του ποσοστού αναπλήρωσης.
* Επικουρική σύνταξη: το ποσό που καταβάλλεται μηνιαίως στους συνταξιούχους ως συμπληρωματική παροχή της κύριας σύνταξης μετά την αποχώρησή τους από την ενεργό απασχόληση κατόπιν καταβολής μηνιαίων ασφαλιστικών εισφορών ανεξάρτητων των εισφορών της κύριας σύνταξης.
* Εφάπαξ παροχή: το ποσό που καταβάλλεται άπαξ στους συνταξιούχους μετά την αποχώρησή τους από την ενεργό απασχόληση κατόπιν καταβολής ατομικών εισφορών πέραν των εισφορών κύριας και επικουρικής ασφάλισης. **(Άρθρο 2. Εννοιολογικοί προσδιορισμοί, του 4387/2016)**

**Ύψος της Σύνταξης**

* Η επιλογή ασφαλιστικής κατηγορίας επηρεάζει μόνο την «ανταποδοτική σύνταξη».
* Η σύνταξη, θα υπολογιστεί κατά ένα μέρος με βάση τις εισφορές, που έχουν ήδη καταβληθεί και κατά ένα μέρος με βάση με τις βάση τις εισφορές, που θα καταβληθούν.
* Όπως προκύπτει από τα ανωτέρω, ο τρόπος υπολογισμού είναι σύνθετος και άρα : για να υπολογίσει κάποιος το ποσό της επιπλέον σύνταξης που θα λάβει, επιλέγοντας κατηγορία ασφαλιστικών εισφορών ανώτερη της πρώτης, θα πρέπει να αναζητήσει εξειδικευμένες συμβουλές.
* Η Ευθύνη της Επιλογής ανήκει στον ίδιο τον Ασφαλισμένο. Κάποιος ασφαλισμένος, που θέλει να μελετήσει το ζήτημα και να επιλέξει την κατάλληλη για αυτόν Κατηγορία, πρέπει να αναζητήσει εξειδικευμένες συμβουλές.

**Η διαδικασία επιλογής αναφέρεται αναλυτικά στο άρθρο μου, που είχε δημοσιευτεί στο taxheaven «Αγρότες: Η κατάλληλη επιλογή ασφαλιστικής κατηγορίας (σε 5 βήματα) » :** <https://www.taxheaven.gr/news/47569/agrotes-h-katallhlh-epilogh-asfalistikhs-kathgorias-se-5-bhmata>

1. **Οι κατηγορίες ασφαλιστικών εισφορών**

**Α. Ελεύθεροι Επαγγελματίες και Αυτοαπασχολούμενοι**

**Α.1 Κλάδος Κύριας Σύνταξης και Κλάδος  Υγειονομικής Περίθαλψης**

|  |  |  |  |
| --- | --- | --- | --- |
| **Ασφαλιστικές Κατηγορίες** | **Κλάδος Κύριας Σύνταξης (€)** | **Κλάδος  Υγειονομικής Περίθαλψης (€)** | **Συνολικό ποσό (€)** |
| 1η | 155 | 55 | **210** |
| 2η | 186 | 66 | **252** |
| 3η | 236 | 66 | **302** |
| 4η | 297 | 66 | **363** |
| 5η | 369 | 66 | **435** |
| 6η | 500 | 66 | **566** |

Οι ασφαλιστικές κατηγορίες περιλαμβάνουν εισφορές Κλάδων Σύνταξης και Υγείας. Με τις ασφαλιστικές εισφορές συνεισπράττονται  επιπλέον εισφορές υπέρ του Κλάδου Ανεργίας (ΟΑΕΔ) ύψους 10€ και για τους Υγειονομικούς υπέρ της  Στέγης Υγειονομικών, ύψους 2€.

**Α.2 Κλάδος Επικουρικής Ασφάλισης**

Για τους ασφαλισμένους με δικαίωμα υπαγωγής στον Κλάδο Επικουρικής Ασφάλισης, παρέχεται η δυνατότητα ελεύθερης επιλογής μεταξύ  τριών (3) ασφαλιστικών κατηγοριών ως εξής:

|  |  |  |
| --- | --- | --- |
|  | **Από 01.01.2022 έως 31.05.2022** | **Από 01.06.2022 έως 31.12.2022** |
| **Ασφαλιστικές Κατηγορίες** | **Ποσό εισφοράς (€)** | **Ποσό εισφοράς (€)** |
| **1η** | 42 | 39 |
| **2η** | 51 | 47 |
| **3η** | 61 | 56 |

**Α.3 Κλάδος Εφάπαξ Παροχών**

Για τους ασφαλισμένους με δικαίωμα υπαγωγής στον Κλάδο Εφάπαξ Παροχών, παρέχεται η δυνατότητα ελεύθερης επιλογής μεταξύ  τριών (3) ασφαλιστικών κατηγοριών ως εξής:

**Από 01.01.2022 έως 31.12.2022**

|  |  |
| --- | --- |
| **Ασφαλιστικές Κατηγορίες** | **Ποσό εισφοράς (€)** |
| **1η** | 26 |
| **2η** | 31 |
| **3η** | 37 |

**Β. Νέοι ελεύθεροι επαγγελματίες και αυτοαπασχολούμενοι**

**Β.1 Κλάδος Κύριας Σύνταξης και Κλάδος  Υγειονομικής Περίθαλψης**

**Πίνακας εισφορών Ειδικής κατηγορίας**

|  |  |  |  |
| --- | --- | --- | --- |
|  | **Κλάδος Κύριας Σύνταξης (€)** | **Κλάδος  Υγειονομικής Περίθαλψης (€)** | **Συνολικό ποσό (€)** |
| Ειδική | 93 | 33 | **126** |

Μπορείτε να επιλέξετε για την Κύρια Ασφάλιση την ειδική ασφαλιστική κατηγορία για νέους ασφαλισμένους και να παραμείνετε σε αυτήν για τα πέντε πρώτα έτη ασφάλισης. Επίσης μπορείτε να επιλέξετε ελεύθερα μια από τις ακόλουθες ασφαλιστικές κατηγορίες που απευθύνονται στους Ελεύθερους Επαγγελματίες και Αυτοαπασχολούμενους.

Η επιλογή θα ισχύει  για όλο το έτος 2022 εκτός αν συμπληρώσετε πέντε έτη ασφάλισης εντός του έτους.

**Β.2 Κλάδος Επικουρικής Ασφάλισης**

Ίδιες εισφορές με την κατηγορία Α.2

**Β.3 Κλάδος Εφάπαξ Παροχών**

Ίδιες εισφορές με την κατηγορία Α.3

**Γ. Αγρότες**

|  |  |  |  |  |
| --- | --- | --- | --- | --- |
| **Ασφαλιστικές Κατηγορίες** | **Κλάδος Κύριας Σύνταξης (€)** | **Κλάδος  Υγειονομικής Περίθαλψης (€)** | **Εισφορά αγροτικής εστίας (€)** | **Συνολικό ποσό (€)** |
| 1η | 91 | 32 | 2 | 125 |
| 2η | 110 | 38 | 2 | 150 |
| 3η | 139 | 38 | 3 | 180 |
| 4η | 175 | 38 | 4 | 260 |
| 5η | 218 | 38 | 4 | 260 |
| 6η | 295 | 38 | 6 | 339 |

Οι ασφαλιστικές κατηγορίες περιλαμβάνουν εισφορές Κλάδων Σύνταξης, Υγείας και υπέρ  Λογαριασμού Αγροτικής Εστίας (ΛΑΕ).

Σημειώνεται ότι το έτος 2021, οι μηνιαίες εισφορές ανά κατηγορία, είχαν ως εξής: (1) 123, (2) 147, (3) 177, (4) 212, (5) 254 και (6) 332 ευρώ, γιατί οι ασφαλιστικές εισφορές των αγροτών, ακολουθούν τριετή μεταβατική περίοδο (2020-2021-2022).

**Δ. Παράλληλη ασφάλιση**

Οι ελεύθεροι επαγγελματίες, αυτοαπασχολούμενοι και αγρότες πληρώνουν μία μόνο εισφορά ακόμα και στην περίπτωση της παράλληλης ασφάλισης.

Ο υπολογισμός της εισφοράς διαφοροποιείται ανάλογα με τις ακόλουθες πέντε (5) περιπτώσεις:

**ΠΕΡΙΠΤΩΣΗ 1:**  
[ΕΛΕΥΘΕΡΟΙ ΕΠΑΓΓΕΛΜΑΤΙΕΣ, ΑΥΤΟΑΠΑΣΧΟΛΟΥΜΕΝΟΙ ΠΟΥ ΕΧΟΥΝ ΠΑΡΑΛΛΗΛΑ ΜΙΣΘΩΤΗ ΑΠΑΣΧΟΛΗΣΗ](https://www.efka.gov.gr/el/asphalismenoi/me-misthotoi/neo-systhma-asfalistikon-eisforon/parallhlh-asfalish/Periptosh-proth)

**ΠΕΡΙΠΤΩΣΗ 2:**  
[ΝΕΟΙ ΕΛΕΥΘΕΡΟΙ ΕΠΑΓΓΕΛΜΑΤΙΕΣ, ΑΥΤΟΑΠΑΣΧΟΛΟΥΜΕΝΟΙ ΜΕ ΠΑΡΑΛΛΗΛΗ ΜΙΣΘΩΤΗ ΑΠΑΣΧΟΛΗΣΗ](https://www.efka.gov.gr/el/asphalismenoi/me-misthotoi/neo-systhma-asfalistikon-eisforon/parallhlh-asfalish/Periptosh-trith)

**ΠΕΡΙΠΤΩΣΗ 3:**  
[ΑΓΡΟΤΕΣ ΠΟΥ ΕΧΟΥΝ ΠΑΡΑΛΛΗΛΑ ΜΙΣΘΩΤΗ ΑΠΑΣΧΟΛΗΣΗ](https://www.efka.gov.gr/el/asphalismenoi/me-misthotoi/neo-systhma-asfalistikon-eisforon/parallhlh-asfalish/Periptosh-defterh)

**ΠΕΡΙΠΤΩΣΗ 4:**  
[ΕΛΕΥΘΕΡΟΙ ΕΠΑΓΓΕΛΜΑΤΙΕΣ, ΑΥΤΟΑΠΑΣΧΟΛΟΥΜΕΝΟΙ ΚΑΙ ΑΓΡΟΤΕΣ ΜΕ ΠΟΛΛΑΠΛΗ ΜΗ ΜΙΣΘΩΤΗ ΔΡΑΣΤΗΡΙΟΤΗΤΑ](https://www.efka.gov.gr/el/asphalismenoi/me-misthotoi/neo-systhma-asfalistikon-eisforon/parallhlh-asfalish/Periptosh-tetarth)

**ΠΕΡΙΠΤΩΣΗ 5**  
[ΕΛΕΥΘΕΡΟΙ ΕΠΑΓΓΕΛΜΑΤΙΕΣ, ΑΥΤΟΑΠΑΣΧΟΛΟΥΜΕΝΟΙ ΚΑΙ ΑΓΡΟΤΕΣ ΜΕ ΠΟΛΛΑΠΛΗ ΜΗ ΜΙΣΘΩΤΗ ΔΡΑΣΤΗΡΙΟΤΗΤΑ ΚΑΙ ΜΙΣΘΩΤΗ ΑΠΑΣΧΟΛΗΣΗ](https://www.efka.gov.gr/el/asphalismenoi/me-misthotoi/neo-systhma-asfalistikon-eisforon/parallhlh-asfalish/Periptosh-pempth)